Зорныя войны: Абуджэнне Сілы

«Зорныя войны. Абуджэнне сілы» () — амерыканскі фільм рэжысёра Дж. Дж. Абрамса у жанры касмічнай оперы, сёмы эпізод сагі «Зорныя войны». З'яўляецца працягам фільма «Зорныя войны. Эпізод VI: Вяртанне джэдая», а таксама пачаткам трэцяй трылогіі. Сусветная прэм'ера фільма адбылась 14 снежня 2015 года ў Лос-Анжэлесе, пасля чаго, 15 снежня, фільм быў ўпершыню паказаны ў Еўропе - у Лондане. Выхад фільма ў пракат адбыўся 16 снежня, у ЗША фільм выйшаў на экраны 18 снежня. У Беларусі прэм'ера адбылася ў ноч з 16 на 17 снежня 2015Ночные показы «Звёздных войн» пройдут в Минске за день до премьеры .

Аб стварэнні фільма было абвешчана 30 кастрычніка 2012 года, пасля набыцця Lucasfilm кампаніяй Walt Disney.

Фільм усталяваў гістарычныя рэкорды збораў: у першы ўікэнд пракату ў ЗША ($248 млн) і ва ўсім свеце ($529 млн); сусветныя зборы - $1 млрд за 12 дзён.

На дадзены момант фільм з'яўляецца самым касавым фільмам 2015 года, а таксама займае трэці радок у спісе самых касавых фільмаў за ўсю гісторыю кінематографа, са зборамі больш за $1,8 млрд.

Гэта другі фільм кінасагі які выйшаў у фармаце 3D (першым быў «Уяўная пагроза», які перавыпусцілі ў 3D-фармаце ў 2012 годзе.

 Сюжэт 
Дзеянне фільма разгортваецца прыблізна праз 30 гадоў пасля падзей «Вяртання джэдая». Люк Скайуокер, апошні джэдай, знік. Першы Ордэн, пераемнік Галактычнай Імперыі, прачэсвае галактыку ў пошуках Люка. Шукае яго і Супраціўленне — войскі Альянса паўстанцаў, якія ўзначальвае сястра Люка, генерал Лея Аргана. По Дэмеран, лепшы пілот Супраціўлення, пасланы ў вёску на планеце Джаку, каб адшукаць карту з месцазнаходжаннем Люка Скайуокера. Але штурмавікі, якіх вядзе Капітан Фазма і Кайла Рэн, адэпт Цёмнага боку Сілы, бяруць у палон По і знішчаюць вёску. Дроід По, BB-8, збягае з картай і натыкаецца на паселішча-барахолку, жыхары якога шукаюць і прадаюць тэхнічнае смецце. Там ён сустракае маладую шукальніцу Рэй і заводзіць з ёй сяброўства.

Кайла Рэн пранікае ў розум По, каб даведацца пра BB-8. Штурмавік, якога адштурхнула жорсткасць Першага Ордэна, вырашае збегчы і вызваляе По. Выкрадзены імі TIE-знішчальнік церпіць крушэнне на Джаку. Штурмавік з парадкавым нумарам FN2187, якому По даў імя «Фін», апамятаўся ў пустыні, і бачыць, як іх карабель тоне ў зыбкіх пясках. Страціўшы свайго напарніка, ён цягнецца па пустыні ў пошуках вады і знаходзіць паселішча. Сустрэўшы там Рэй і BB-8, ён прадстаўляецца байцом Супраціўлення. Першы Ордэн высочвае Фіна і наносіць наземны і авіяўдар па паселішчы, вымушаючы Рэй, Фіна і BB-8 выкрасці стары касмічны карабель — не ведаючы, што гэта Тысячагадовы Сокал — і пакінуць планету.

Неўзабаве ў іх новым караблі ўзнікае няспраўнасць, з-за якой яны вымушаны дрэйфаваць у космасе. «Сокала» знаходзяць Хан Сола з Чубакам. Яны распавядаюць Рэй і Фіну, што Люк Скайуокер знік пасля таго, як яго вучань прыняў Цёмны бок Сілы і назваўся Кайла Рэнам. На базе Старкілер, планеце, пераўтворанай у супер-зброю, здольную знішчаць цэлыя зорныя сістэмы, Вярхоўны лідар Першага Ордэна, Сноўк, становіцца новым настаўнікам Кайла Рэна. Каб Рэн пераадолеў у сабе покліч Светлага боку Сілы, Сноўк кажа яму забіць свайго бацьку, Хана Сола.

Прыбыўшы на планету Таканада, каманда «Сокала» сустракае Маз Канату, якая не адразу згаджаецца дапамагчы даставіць BB-8 да Супраціўлення. Фін вырашае пайсці сваёй дарогай. Сіла кліча Рэй да светлавога мяча Энакіна Скайуокера, але меч выклікае ў яе жудасныя бачанні, і яна ўцякае ў лес. Фін забірае на захоўванне светлавы меч.

Першы Ордэн высаджваецца на Таканаду, даведаўшыся ад шпіёна пра прысутнасць на планеце дроіда BB-8. Тым часам база Старкілер знішчае адну з зорных сістэм Рэспублікі. Хан, Чубака і Фін уступаюць у бой з Першым Ордэнам, і атрымліваюць нечаканую дапамогу ад эскадрыллі караблёў X-wing. Эскадрылляй камандуе По, якому ўдалося выжыць пры крушэнні на Джаку. Збеглую Рэй захоплівае ў палон Кайла Рэн і вязе на базу Старкілер. Рэн спрабуе счытаць карту з розуму Рэй, але яна апыняецца здольнай аказаць яму супраціўленне. Пасля некалькіх спроб ёй удаецца скарыстацца Зманам Розуму супраць штурмавіка-ахоўніка і збегчы з камеры. Хан пасля доўгага расстання сустракае Лею, прыбыўшы разам з Чубакам і Фінам у апорны пункт Супраціўлення на планеце Д'Квар, дзе дроід R2-D2 знаходзіцца ў спячым рэжыме з моманту знікнення Люка.

Пакуль база Старкілер рыхтуе ўдар па Д'Квар, Супраціўленне распрацоўвае план: пракрасціся на паверхню Старкілера і апусціць яго сілавыя шчыты, каб знішчальнікі змаглі атакаваць уразлівае месца базы. На Тысячагадовым Сокале Хан, Чубака і Фін садзяцца на базу, апускаюць шчыты і ўз'ядноўваюцца з Рэй. X-Wing По Дэмерана не можа пашкодзіць прыстасаванне, таму Хан і Чубака закладваюць узрыўчатка, каб стварыць праход. Кайло Рэн з'яўляецца, каб спыніць іх. Хан стаіць з ім твар у твар, называючы яго сапраўдным імем «Бен», і спрабуе пераканаць сына пакінуць цёмны бок. Кайла Рэн, перажываючы ўнутраную барацьбу, забівае Хана. По Дэмеран знішчае прыстасаванне, запускаючы рэакцыю, якая разбурае Старкілер.

Кайла Рэн наганяе Фіна і Рэй на паверхні базы. Фін спрабуе біцца з Рэнам з дапамогай светлавога мяча Энакіна, але Рэн выбівае меч Фіна і цяжка раніць яго. Рэй выкарыстоўвае Сілу, прыцягвае меч і перамагае Рэна. Планета пачынае разбурацца, і паміж імі ўтвараецца расколіна. Абодва выжываюць. Рэй, Фін і Чубака эвакуіруюцца на Тысячагадовым Сокале, а Кайла Рэна забіраюць людзі Сноўка.

Супраціўленне святкуе перамогу і аплаквае Хана. Нечакана прачынаецца R2-D2, у якім захоўваліся астатнія часткі карты, што вядзе да Люка Скайуокера. Рэй, Чубака і R2-D2 на Сокале ляцяць да аддаленай планеты, на якую паказвае карта. Там Рэй знаходзіць Люка і падае яму светлавы меч яго бацькі.

 У ролях 

 Вытворчасць 
міні|right|Дж. Дж. Абрамс

З верасня 2012 года над фільмам пачала працаваць выканаўчы прадюсар Кэтлін Кенэдзі пры асабістым кансультаванні Джорджа Лукаса. Майкл Арндт быў затвержаны ў якасці сцэнарыста сёмага эпізода сагі ў лістападзе 2012 года. Кампанія Walt Disney пазней падтвердзіла, што Лоўрэнс Кэздан, сцэнарыст фільмаў «Імперыя наносіць удар у адказ» і «Вяртанне джэдая», і Сайман Кіндберг стануць кансультантамі новага эпізода.

Дж. Дж. Абрамс быў затвержаны Walt Disney як рэжысёр фільма ў студзені 2013 года, хаця да гэтага асобныя СМІ паведамілі, што Абрамс адмовіўся ад гэтай пасады. Згодна з асобнымі крыніцамі, трэцяя трылогія, якую пачынае сёмы эпізод, не будзе закрываць сагу, а наадварот, стане апорай для новых спін-офаў.

У студзені 2013 года таксама было паведамлена, што назва эпізода будзе дапоўнена словамі «Новае світанне» (), але афіцыйнага падтвержання Walt Disney не было. 6 лістапада 2014 было абвешчана, што сёмы эпізод будзе называцца «Абуджэнне сілы» ()Новость на официальной странице Walt Disney вТвиттере.

У студзені 2015 года у інтэрв'ю Cinema Blend Джордж Лукас абвясціў, што Walt Disney адмовіліся засноўваць сцэнар сёмага эпізода на сюжэтных завязках для ўсіх трох фільмаў, якія ён перадаў ім:

«Я перадаў свае напрацоўкі ў ″Дысней″, але там у выніку вырашылі, што яны не хацяць імі карыстацца і прыдумалі ўласныя гісторыі. Такім чынам сюжэт сёмага эпізода не мае нічога агульнага з тым, што першапачаткова напісаў»How George Lucas' Star Wars 7 Ideas Were Used By Disney - CINEMABLEND.

 Кастынг 
Сярод актораў, якія здымаюцца ў сёмым эпізодзе будуць Марк Хэміл (Люк Скайуокер), Кэры Фішэр (Лея Аргана) і Харысан Форд (Хан Сола) - акторы, якія здымаліся ў чатвёртым , пятым і шостым эпізодахНа кастинг «Звёздных войн» VII пришли 73 млн человек: главными героями стали люк Скайуокер, принцесса Лея и капитан Соло.

29 красавіка 2014 года быў абвешчаны акторскі састаў. У яго увайшлі Энтані Дэніелс і Кені Бейкер, якія сыграюць, адпаведна, C-3PO і R2-D2. Такім чынам яны застануцца адзінымі акторамі, якія прымуць удзел ва ўсіх эпізодах сагі. Акрамя іх, у акторскі састаў увайшлі Пітэр Мэйх'ю, які выканае ролю Чубакі, а таксама Адам Драйвер, Оскар Айзек, Эндзі Серкіс, Донал Глісан, Макс фон Сюдаў, Джон Баега і Дэйзі Рыдлі.

 Здымкі 
У лістападзе 2013 года было абвешчана аб месцы і часе здымак, дзе згодна з афіцыйна абвешчанымі данымі будзе зняты працяг сагі. Згодна з крыніцамі, блізкімі да студыі і інфармацыі самой студыі, першы фільм новай трылогіі будзе здымацца на пляцоўцы кампаніі «Пайнвуд» у прыгарадзе Лондана, а сама праца пачнецца ўжо вясной 2014 годаСедьмой эпизод «Звёздных войн» выйдет в декабре 2015 года, Рамблер. Новости, 8 октября 2013 года. У красавіку стала вядома, што шэраг здымак пройдзе ў Абу-Дабі у ААЭ"Звёздные войны". Эпизод 7" уже снимаются в ОАЭ. 12 чэрвеня 2014 года Харысан Форд, які выконваў ролю Хана Сола, быў дастаўлены ў бальніцу са здымачнай пляцоўкіНа Харрисона Форда упала дверь «Тысячелетнего сокола»: на нагу актора ўпаля цяжкая гідраўлічная дзвер. У ліпені 2014 таксама адбываліся здымкі з удзелам Марка Хэміла на востраве Скелінг-Майкл у ірландскім графстве Керы.

Асноўныя здымкі скончыліся 3 лістапада 2014 года.

 Музыка 
Музыку для новага фільма напісаў Джон Уільямс, які з’яўляецца кампазітарам усіх шасці папярэдніх эпізодаў сагі.

 Рэкламная кампанія 
У канцы лістапада 2014 года быў прадстаўлены афіцыйны тізэр-трэйлер фільма. 16 красавіка 2015 года, у рамках мерапрыемства Star Wars Celebration, Дж. Дж. Абрамс і Кэтлін Кенэдзі прапанавалі мноства новых матэрыялаў аб фільме, у тым ліку і дзьвухмінутны тізэрвторой тизер-трейлер фильма «Звёздные войны: Пробуждение силы» .

19 кастрычніка 2015 года быў прадстаўлены фінальны трэйлер фільмаWatch 'Star Wars: The Force Awakens' Final Trailer - The Hoolywood Reporter. Рэліз фінальнага трэйлера азначаў адначасовы старт перадпаказа білетаў на прэм'еру у IMAX-кінатэатры. У першыя 12 гадзін фільм пабіў ўсе рэкорды блакбастэраў, а сайты шмат якіх з сетак кінатэатраў упалі з-за вялікай цікаўнасці да фільмаСедьмая часть «Звездных войн» установила рекорд по предпродаже билетов. Па стану на 20 лістапада 2015 года фільм зарабіў на папярэдніх продажах білетаў 50 міліёнаў долараў.

14 снежня, за два дні да прэм'еры фільма ў пракаце, пры ўделе акцёраў адбыўся перадпаказ фільма ў Лос-Анжэлесе, а на наступны дзень - у Лондане. Пасля перадпаказа ў сеціва папала інфармацыя аб фінале фільма, што засмуціла шматлікіх фанатаў серыі.

 Рэакцыя ў свеце 
Рэакцыя на будучы фільм была вельмі кантрастнайНовая трылогія «Зорных войн»6: мара ці феерверк?. У асноўным крытыкі апасаліся, што працяг будзе абапірацца на славу фільмаў, а якасць і сюжэт будуць саступаць мінулым эпізодам.

Першыя водгукі кінакрытыкаў былі пазітыўнымі. У іх адзначалася, што фільм вярнуў кінасазе дух класічных «Зорных войн» 1970-ых гадоў, пры гэтым прыўнёсшы сучасныя спецэфекты, асабліва ў паражальных баявых сцэнахКинокритики в восторге от новых «Звёздных войн», BBCRussian.com,  16 снежня 2015 г..

 Выпуск 
У лістападзе 2013 года фільм атрымаў дату рэліза, прызначаную на снежань 2015 года, што робіць яго другім фільмам пасля «Зорныя войны: Войны клонаў» (выйшаў у жніўні 2008), які не выйшаў у маі, як было з іншымі карцінамі. У сакаваіку 2014 года кампанія Disney падтвердзіла, што фільм выйдзе ў IMAX. У назве сёмага фільма адсутнічае парадкавы нумар эпізода, уласцівы ранейшым фільмам сагі, але ён будзе паказаны падчас уступных тытраў: «Зорныя войны. Эпізод VII: Абуджэнне сілы» ().

 Сіквелы 

20 чэрвеня 2014 года стала вядома, што рэжысёр фільма «Пятля часу»  Раян Джонсан здыме Эпізод VIII і напіша сцэнар «Эпізода IX». Здымкі «Эпізода VIII» пачаліся ў верасні 2015 года, прэм'ера намечана на 26 мая 2017 года.

 Зноскі 

 Спасылкі 
 «Зорныя войны. Абуджэнне сілы» на сайце StarWars.com


Катэгорыя:Фільмы пра «Зорныя войны»
Катэгорыя:Фантастычныя фільмы 2015 года
Катэгорыя:Фільмы, музыку да якіх напісаў Джон Уільямс